CELEX: 62012CN0139
Language: da
Date: 2012-03-19 00:00:00
Title: Sag C-139/12: Anmodning om præjudiciel afgørelse indgivet af Tribunal Supremo (Spanien) den 19. marts 2012 — Caixa d’Estalvis i Pensions de Barcelona mod Generalidad de Cataluña

16.6.2012   
            
            
               DA
            
            
               Den Europæiske Unions Tidende
            
            
               C 174/16
            
         Anmodning om præjudiciel afgørelse indgivet af Tribunal Supremo (Spanien) den 19. marts 2012 — Caixa d’Estalvis i Pensions de Barcelona mod Generalidad de Cataluña
   (Sag C-139/12)
   2012/C 174/24
   Processprog: spansk
   
      Den forelæggende ret
   
   Tribunal Supremo
   
      Parter i hovedsagen
   
   
      Sagsøger: Caixa d’Estalvis i Pensions de Barcelona
   
      Sagsøgt: Generalidad de Cataluña
   
      Præjudicielle spørgsmål
   
   
               1)
            
            
               Forholder det sig således, at Rådets sjette direktiv 77/388/EØF (1) af 17. maj 1977 (nu direktiv 2006/112/EF af 28. november 2006) i artikel 13, punkt B, litra d), nr. 5, kræver, at afgiftspligtige personers indgåelse af aktiehandler, der indebærer erhvervelse af ejendomsretten til fast ejendom, skal pålægges merværdiafgift, uden mulighed for fritagelse herfor, mens der gælder en undtagelse for værdipapirer, når besiddelsen heraf retligt eller faktisk sikrer rettigheder som ejer eller bruger over en fast ejendom eller en del af en fast ejendom?
            
         
               2)
            
            
               Er Rådets sjette direktiv 77/388/EØF af 17. maj 1977 til hinder for en regel som artikel 108 i den spanske Ley 24/1988 del Mercado de Valores, der pålægger erhvervelsen af mere end halvdelen af aktiekapitalen i et selskab, hvis aktiver grundlæggende består af fast ejendom, en indirekte skat, der er forskellig fra merværdiafgiften og benævnes afgift på overdragelse af formuegoder, uanset om intervenienterne i transaktionen optræder som virksomheder, når det tages i betragtning, at transaktionen, hvis den faste ejendom var blevet overdraget direkte i stedet for via aktier eller andele, skulle have været pålagt merværdiafgift?
            
         
               3)
            
            
               Er forbuddet mod restriktioner for etableringsretten i artikel 43 TEF (nu artikel 49 TEUF) og forbuddet mod restriktioner for kapitalbevægelser i artikel 56 TEF (nu artikel 63 TEUF) til hinder for en national regel som artikel 108 i den spanske Ley del Mercado de Valores af 28. juli 1988, som ændret ved tolvte tillægsbestemmelse i lov nr. 18/1991, der gør erhvervelsen af mere end halvdelen af aktiekapitalen i selskaber, hvis aktiver grundlæggende består af fast ejendom i Spanien, afgiftspligtig uden at gøre det muligt at godtgøre, at det selskab, der erhverves kontrol med, har en økonomisk aktivitet?
            
         
      (1)  Rådets sjette direktiv 77/388/EØF af 17.5.1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1)